text: Løkke og Prudhomme kommer til Vejle og Sønderborg fredag
  21 februar 2019 kl. 10.26
  Løbsdirektøren Christian Prudhomme vil sammen med statsministeren og erhvervsministeren besøge Sønderborg og Vejle fredag. 
  Tour De France kommer til Danmark - og til Sønderborg og Vejle. 
  Det står klart efter pressemødet på Københavns Rådhus. Her blev etaperne præsenteret, og d. 4 juli 2021 bliver etapen mellem Vejle og Sønderborg kørt. 
  Der er ikke blevet præsenteret nogen præcis rute, men måske der venter flere deltaljer i morgen fredag. Her vil  løbsdirektøren for Tour De France, Christian Prudhomme, og statsministeren og erhvervsministeren besøge Sønderborg og Vejle.
  Fredag kl. 10.00 er der pressemøde på Vejle Rådhus, og fredag kl. 14.00 er der pressemøde på Sønderborg Slot.
  Talere på pressemødet i Vejle er statsminister Lars Løkke Rasmussen, direktør Christian Prudhomme, erhvervsminister Rasmus Jarlov, kulturminister Mette Bock og borgmester Jens Ejner Christensen.
  Erik Lauritzen, borgmester, Socialdemokratiet, Sønderborg: "Hvis vi skal vise udviklingen og fremdriften i kommunen på nationalt og internationalt plan, er det essentielt, at vi tør satse på store projekter som Touren."
  Sønderborg Kommune inviterer alle interesserede til at komme forbi Sønderborg Slot i morgen klokken 13.30 til 14.30 og byde løbsdirektøren velkommen og følge pressemødet fra slotsgården. Der opstilles storskærm, så man kan følge med, og kommunen er vært ved en kop kaffe og en fastelavnsbolle.
  - Det er en fantastisk nyhed. Tour de France bliver set af millioner af mennesker i hele verden, og det er en unik mulighed for at vise Danmark og Sønderborg frem fra den bedste side. Hvis vi skal vise udviklingen og fremdriften i kommunen på nationalt og internationalt plan, er det essentielt, at vi tør satse på store projekter som Touren. Det her kommer til at sætte Sønderborg på verdenskortet, siger en glad borgmester, Erik Lauritzen, i en pressemeddelelse.
  
  